[θε]οι. [ο]ι οργεωνες εμισθωσαν το ιερον το[υ] εγρετου διογνητωι αρκεσιλου μελιτει εις δεκα ετη 0 δραχμων του ενιαυτου εκαστου χρη σθαι τωι ιερωι και ταις οικιαις ταις ενωικοδομημεναις ως ιερωι. περιαλειψει δε διογνητος και των τοιχων τους δεομενους ενοικοδομησει δε και κατασκευαι και αλλ οταν τι βουληται διογνητος. οταν δε ο χρονος εξιηι αυτωι της δεκαετιας απεισιν εχων τα ξυλα και τον κεραμον και τα θυρω[μ]ατα των δ αλλων κινησει ουθεν. επι[μ]ελησεται δε και των δενδρων των εν τωι ιερωι πεφυκοτων και αν τι εγλειπει αντεμβαλει και παραδωσει τον αυτον αριθμον. την δε μισθωσιν αποδωσει διογνητος τωι αει ταμιευοντι των οργεωνων εκαστου του ενιαυτου τημ μεν ημισεαν τας 0 δραχμα[ς] του βοηδρομιωνος τηι νουμηνιαι την δε λοιπην τας 0 δραχμας του ελαφηβολιωνος τηι νουμηνιαι. οταν δε θυωσιν οι οργεωνες τωι ηρωι του βοηδρομιωνος παρεχειν διογνητον την οικιαν ου το ιερον εστιν ανεωιγμενην και στεγην και το οπτανιον και κλινας και τραπεζας εις δυο τρικλινα. εαν δε μη αποδιδωι τημ μισθωσιν διογνητος εν τοις χρονοις τοις γεγραμμενοις η ταλλα μη ποει τα εν τηι μισθωσει γεγραμμενα ακυρος εστω αυτωι η μισθωσις και στερεσθω των ξυλων και του κεραμου και των θυρωματων και εξεστω τοις οργεωσι μισθουν οτωι αν βουλωνται. εαν δε τις εισφορα γινηται απο του τιμηματος τοις οργεωσιν ειναι. αναγραψαι δε τημ μισθωσιν τηνδε διογνητον εις την στηλην την υπαρχουσαν εν τωι ιερωι. χρονος αρχει της μισθωσεως αρχων ο μετα κοροιβον αρχοντα.
Att. — stoich. 28 — 306/5